Paterna crearà un Refugi Municipal d'Animals al polígon Font del Gerro
21/10/2016

# Paterna crearà un Refugi Municipal d'Animals al polígon Font del Gerro

[![Imagen del Alcalde de Paterna Juan Antonio Sagredo y la concejal de Infraestructuras, Núria Campos durante su visita a los terrenos donde se construirá el refugio de animales](/images/noticias/2016/10/nuevo-refugio-animales.jpg)](/images/noticias/2016/10/nuevo-refugio-animales.jpg)

21.10.2016

El futur alberg es construirà sobre una parcel•la de 840 m2 de l'Ajuntament situada al carrer Ciutat de Barcelona i amb capacitat per més d'uns 140 animals

L'Ajuntament de Paterna ha projectat la creació d'un Refugi d'Animals al Polígon Industrial Font del Gerro amb la finalitat d'oferir als animals abandonats en el terme municipal unes instal•lacions adequades per atendre, en les millors condicions de salubritat i d'espai, a l'ampli volum de mascotes que es recullen a la ciutat.

El futur alberg se situarà sobre la parcel•la municipal situada al carrer Ciutat de Barcelona, nº 2 del Polígon Industrial Font del Gerro, es construirà sobre una parcel•la de 840 m2, es preveu que tinga el doble de capacitat que l'actual, passant de les 60-70 places actuals a unes 150 places que ocuparan cel•les cobertes i proveïdes d'abeuradors i dispensadores de menjar automàtics.

Aquesta actuació és una altra de les millores contemplades en l'II Pla Transforma que l'equip de govern portarà al ple de la setmana que ve per seguir adequant el municipi i a la qual té previst destinar 254.100 euros.

L'Alcalde de Paterna, Juan Antonio Sagredo juntament amb la regidor d'Infraestructures i Seguretat, Núria Campos i el Cap de la Policia Local, Rafael Mestre han visitat els terrenys en els quals s'emplaçarà el nou refugi, que serà traslladat de l'emplaçament actual situat en la calli Ciutat de Lliria també el polígon industrial de Font del Gerro.

Campos ha explicat que, amb la creació d'aquest Refugi, l'Executiu actual dóna resposta al problema d'espai que es dóna en les actuals instal•lacions, que es troben totalment saturades amb més de 70 animals, i s'atén una reivindicació històrica dels veïns i dels col•lectius animalistes del municipi.

La regidora ha recordat a més que “Paterna és un municipi molt sensibilitzat i compromès amb els animals, que busca facilitar la convivència entre veïns i mascotes i que rebutja i condemna el maltractament animal”.

Referent a això, Núria Campos també s'ha referit, entre altres coses, a la recent campanya per fomentar l'adopció que ha impulsat l'Ajuntament juntament amb la protectora Modepran, la recent obertura del parc d'esplai i esbarjo caní més gran de la comarca o la campanya municipal de conscienciació sobre la femta canina en la via pública “Fes que el teu gos presumisca de tu”.